Blaze7451/Wiki-th-20250601 huggingface dataset:
เมกะบิตต่อวินาที

เมกะบิตต่อวินาที (Megabit Per Second, Mbps , Mbit/s) เป็นหน่วยปริมาณข้อมูลที่ใช้วัดขนาดในการส่งข้อมูลหน่วยหนึ่ง เห็นได้บ่อยบนระบบอินเทอร์เน็ต ซึ่ง 1 Mbps = 1,000 Kbps 
การส่งข้อมูลที่ความเร็วต่างๆ:- 32 kbit/s — คุณภาพโทรศัพท์วิดีโอ- 2 Mbit/s — คุณภาพวิดีโอ- 8 Mbit/s — คุณภาพดีวีดี- 55 Mbit/s — คุณภาพเอชดีทีวี
หมวดหมู่:โทรคมนาคม
หมวดหมู่:หน่วยวัด
หมวดหมู่:หน่วยสารสนเทศ
ระบบส่งสัญญาณมัลติมีเดียความละเอียดสูง

300px
ระบบส่งสัญญาณมัลติมีเดียความละเอียดสูง หรือ HDMI - High-Definition Multimedia Interface เป็นมาตรฐานการเชื่อมต่อในการส่งสัญญาณภาพวีดิทัศน์ความละเอียดสูงทั้งแบบไม่ถูกบีบอัด (Uncompressed) และถูกบีบอัด หรือส่งเสียงดิจิทัลแบบไม่ถูกบีบอัดจากอุปกรณ์ต้นกำเนิดออกสู่เครื่องใช้ไฟฟ้าปลายทาง เช่น การส่งภาพไปยังจอคอมพิวเตอร์ โทรทัศน์ระบบดิจิทัล หรืออุปกรณ์ระบบเสียงดิจิทัล HDMI เป็นระบบการส่งภาพและเสียงแบบดิจิทัลที่มาแทนระบบการส่งภาพและเสียงแบบแอนะล็อก เช่น หัวต่ออาร์ซีเอ

**ประวัติ**
ระบบส่งสัญญาณมัลติมีเดียความละเอียดสูงถูกคิดค้นโดยการร่วมมือของฟิลิปส์, ทอมสัน (อาร์ซีเอ), โซนี่, ฮิตาชิ, พานาโซนิค, โตชิบา และซิลิคอนอิมเมจ เปิดตัวเมื่อวันที่ 22 มิถุนายน พ.ศ. 2549
พอร์ตจะรองรับระบบตรวจสอบและป้องกันข้อมูลที่เรียกว่า การคุ้มครองเนื้อหาดิจิทัลที่มีอัตราการส่งถ่ายข้อมูลกว้าง (HDCP) ที่มีข้อมูลจำเพาะรุ่น 1.10 ซึ่งจะใช้เพื่อตรวจสอบมาตรฐานของอุปกรณ์การแสดงผลที่ใช้

**ประเภทของสาย HDMI**
# Standard HDMI Cable รองรับปริมาณข้อมูลในการส่งสัญญาณภาพที่ 1080i และ 720p ได้อย่างราบรื่น เหมาะกับการใช้งานกับกล่องเคเบิลทีวีและกล่องดาวเทียม
# Standard HDMI Cable with Ethernet ความสามารถเหมือนสาย Standard แต่เพิ่มช่องอีเทอร์เน็ตด้วย
# Standard Automotive HDMI Cable ความสามารถเหมือนสาย Standard แต่เพิ่มเติมการทดสอบมากขึ้นเพราะสายต้องนำไปใช้ในรถยนต์ซึ่งมีการส่งสัญญาณสูงกว่าการใช้ในบ้าน
# High Speed HDMI Cable รองรับปริมาณข้อมูลในการส่งสัญญาณภาพได้มากกว่าที่ 1080p ขึ้นไป และรองรับการส่งสัญญาณภาพแบบ 3 มิติ 4K และ Deep Color
# High Speed HDMI Cable with Ethernet ความสามารถเหมือนสาย High Speed แต่เพิ่มช่องอีเทอร์เน็ตเข้ามา

**จุดเด่นของ HDMI**
 มีความบกพร่องของสัญญาณน้อยที่สุด (Lossless)- นำสัญญาณทั้งหมดมาไว้ในสายเพียงสายเดียว จึงนับว่าเป็นมาตรฐานที่ง่าย และสะดวก- สามารถปรับระบบต่าง ๆ โดยอัตโนมัติให้เหมาะสมกับสื่อชนิดที่คุณชม/ฟัง- รองรับการทำงานกับคอมพิวเตอร์ ทำให้สามารถแสดงผลจากคอมพิวเตอร์สู่ระบบ HDTV ได้ ผ่านพอร์ท DVI..- เพิ่มความสะดวกสบายให้แก่ผู้บริโภคเพื่อให้ได้รับความบันเทิง- สามารถรส่งผ่านข้อมูลทั้งภาพวิดีโอและเสียงที่คุณภาพระดับ High-Definition- มีความเร็วในการส่งสัญญาณข้อมูลภาพอยู่ที่ 165 เมกะเฮิรตซ์ ซึ่งจะสามารถรองรับสัญญาณภาพแบบ  High-Definition ที่ความละเอียดสูงถึง 1080p ที่ 60 เฮิรตซ์ ได้- รองรับระบบเสียงแบบ 8 Channel และรองรับ One Bit Audio ซึ่งเป็นรูปแบบที่ใช้ใน Super Audio CD

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ HDMI-  เว็บไซต์ผู้ผลิตและจำหน่ายสาย HDMI Version 1.4a ในประเทศไทย
หมวดหมู่:คำศัพท์โทรทัศน์
หมวดหมู่:โทรทัศน์ความละเอียดสูง
หมวดหมู่:ตัวเชื่อมต่อหน่วยแสดงผลดิจิทัล
หมวดหมู่:เทคโนโลยีโทรทัศน์
หมวดหมู่:ตัวเชื่อมต่อคอมพิวเตอร์
หมวดหมู่:เทคโนโลยีภาพยนตร์และวิดีโอ
หมวดหมู่:สัญญาณวิดีโอ
หมวดหมู่:มาตรฐาน
ฟุตบอลทีมชาติอิหร่าน

ฟุตบอลทีมชาติอิหร่าน (Tīm-e Melli-e Fūtbāl-e Mardān-e Īrān) ทางฟีฟ่ายอมรับในฐานะ ไออาร์อิหร่าน (IR Iran) เป็นทีมฟุตบอลประจำชาติอิหร่านที่ลงแข่งขันมาตั้งแต่ ค.ศ. 1941 บริหารโดยสหพันธ์ฟุตบอลอิหร่าน (FFIRI) และอยู่ภายใต้การบริหารของฟีฟ่าที่ทำหน้าที่ดูแลฟุตบอลทั่วโลก และเอเอฟซีที่ทำหน้าที่ดูแลฟุตบอลในทวีปเอเชีย สนามเหย้าของทีมชาติคือสนามกีฬาอะซาดีในเตหะราน
อิหร่านเคยชนะเลิศเอเชียนคัพสามสมัยในปี 1968, 1972 และ 1976 ในขณะที่ผลงานที่ดีที่สุดในการแข่งขันกีฬาโอลิมปิกคือการเข้าถึงรอบก่อนรองชนะเลิศในโอลิมปิกฤดูร้อน 1976 ที่มอนทรีออล สำหรับในการแข่งขันฟุตบอลโลก อิหร่านเคยเข้าร่วมการแข่งขันรอบสุดท้ายทั้งหมด 6 ครั้ง (1978, 1998, 2006, 2014, 2018 และ 2022) แต่พวกเขากลับไม่เคยผ่านเข้าสู่รอบแพ้คัดออกได้เลยแม้แต่ครั้งเดียว พวกเขาชนะคู่แข่งขันในฟุตบอลโลกเพียงสามครั้งในการพบกับสหรัฐเมื่อปี 1998, โมร็อกโกเมื่อปี 2018 และเวลส์เมื่อปี 2022 อิหร่านเคยเป็นทีมชาติที่มีอันดับสูงสุดในเอเชียระหว่างเดือนธันวาคม ค.ศ. 2014 ถึงเดือนพฤษภาคม ค.ศ. 2018

**ผลงาน**

**ฟุตบอลโลก**

**เอเชียนคัพ**
 1956 - ไม่ได้เข้าร่วม- 1960 - รอบแรก- 1964 - ไม่ได้เข้าร่วม- 1968 - ชนะเลิศ- 1972 - ชนะเลิศ- 1976 - ชนะเลิศ- 1980 - อันดับสาม- 1984 - อันดับสี่- 1988 - อันดับสาม- 1992 - รอบแรก- 1996 - อันดับสาม- 2000 - รอบก่อนรองชนะเลิศ- 2004 - อันดับสาม- 2007 - รอบก่อนรองชนะเลิศ- 2011 - รอบก่อนรองชนะเลิศ- 2015 - รอบก่อนรองชนะเลิศ- 2019 - รอบรองชนะเลิศ- 2023 - รอบรองชนะเลิศ

**อดีตผู้เล่นคนสำคัญ**
 อาลี ดาอี- ยาย่า กอลโมฮามาดี- โซห์รับ บัคเตียริซาเดห์- เมฮร์ดอด พูลอดี

**อ้างอิง**

**แหล่งข้อมูลอื่น**
 Official Website of IR Iran Football Federation date=2020-09-25  en- Iran profile at FIFA.com- Extensive archive of Team's results, squads, campaigns and players- Players Profile, Articles, Statistics and Gallery of National Team- RSSSF archive of results since 1941- RSSSF archive of most capped players and top goalscorers

อิหร่าน
หมวดหมู่:ฟุตบอลในประเทศอิหร่าน
อ
สาคร ยังเขียวสด

นายสาคร ยังเขียวสดกับหุ่นกระบอกรูปตัวเขาเอง
อาจารย์ สาคร ยังเขียวสด (พ.ศ. 2465 - 21 พฤษภาคม พ.ศ. 2550) เป็นศิลปินไทย ทางด้านนาฏกรรม การแสดงหุ่นละครเล็ก ผู้ก่อตั้งนาฏยศาลาหุ่นละครเล็ก และคณะโจหลุยส์ 

**ประวัติ**
ครูสาคร ยังเขียวสด (โจหลุยส์) เกิดเมื่อวันเสาร์ เดือนสาม ปีจอ ตรงกับปีพ.ศ. ๒๔๖๕ เกิด ในเรือละครขณะเดินทางไปแสดงละครเล็กกับคณะละครของครูแกร ย่าปลั่งภรรยาของครูแกรจึงตั้งชื่อให้ว่า สุดสาคร เพราะขณะนั้นหุ่นละครเล็กของครูแกรกำลังจะแสดงเรื่อง พระอภัยมณี ต่อมาจึงเปลี่ยนเป็น สาคร เมื่อช่วงยังเป็นเด็กเล็กอยู่นั้น เจ็บป่วยบ่อยคราวหนึ่งเจ็บหนักบิดา มารดา จึงนำไปยกให้เป็นลูกพระที่วัดจางวางดิษฐ์ พระท่านตั้งชื่อเล่นให้ว่าหลิวเป็นการแก้เคล็ด เด็กชายหลิวจึงเติบโตคลุกคลีอยู่ในคณะหุ่นของครูแกร ทำให้ซึบซาบการเชิดหุ่นละครเล็กมาตั้งแต่ครั้งนั้น 
เมื่อเติบโตขึ้นได้ฝึกหัดการแสดงหลายอย่าง ทั้งโขน ละคร ลิเก ครั้นย่างเข้าสู่วัยรุ่นก็ยังเคยได้เชิดหุ่นละครเล็กอยู่บ้างเป็นครั้งคราว ซึ่งขณะนั้นครูแกรเสียชีวิตแล้ว คงมีนางหยิบเป็นผู้ดูแลคณะ ต่อมาเมื่อได้ออกแสดงลิเกอยู่บ่อยๆมักนิยมแสดงในบทบาทของตัวตลก จึงมีคนเรียกชื่อเพื้ยนจากหลิวเป็นหลุยส์ จนกลายเป็นโจหลุยส์ในที่สุด 
ในช่วงเวลาต่อมานางหยิบได้นำหุ่นละครเล็กของครูแกรที่มีอยู่ประมาณ ๓๐ ตัว มามอบไว้ให้กับครูสาคร เมื่อรับมาแล้วก็มิได้ดำเนินการกับหุ่นชุดนี้แต่อย่างใดเนื่องจากหุ่นชำรุด ทรุดโทรมมาก ต่อมาจึงได้มอบให้กับเมืองโบราณ จังหวัดสมุทรปราการ ครูสาครได้สร้างหุ่นฤๅษีขึ้นไว้บูชาเพื่อระลึกถึงเท่านั้นจนเมื่อปีพ.ศ. ๒๕๒๘ทางการ ท่องเที่ยวแห่งประเทศไทย ได้ให้ครูสาครสร้างหุ่นและเปิดการแสดงขึ้นอีกครั้ง นับเป็นจุดเริ่มต้นของการอนุรักษ์และเผยแพร่ศิลปะการแสดงหุ่นละครเล็กหลัง จากห่างหายไปจากสังคมไทยเกือบ ๕๐ ปี 
ครูสาคร ยังเขียวสด ได้รับการยกย่องเชิดชูเกียรติเป็นศิลปินแห่งชาติ ปีพ.ศ. ๒๕๓๙ สาขา ศิลปะการแสดงหุ่นละครเล็ก ท่านได้สร้างผลงานต่างๆไว้มากมายรวมถึงการก่อตั้งโรงละครโจหลุยส์ เธียร์เตอร์ที่ปัจจุบันได้เปลี่ยนชื่อมาเป็น โรงละครนาฏยศาลา หุ่นละครเล็ก
อาจารย์สาครได้รับยกย่องประกาศเกียรติคุณเป็นศิลปินแห่งชาติ สาขาศิลปะการแสดง (ละครเล็ก) ประจำปีพุทธศักราช ๒๕๓๙
อาจารย์สาคร ยังเขียวสด เสียชีวิตเมื่อวันที่ ๒๑ พฤษภาคม พ.ศ. ๒๕๕๐ ด้วยอาการน้ำท่วมปอด สิริรวมอายุได้ ๘๕ ปี

**รางวัล **
อาจารย์สาครได้รับยกย่องประกาศเกียรติคุณเป็นศิลปินแห่งชาติ สาขาศิลปะการแสดง (ละครเล็ก) ประจำปีพุทธศักราช ๒๕๓๙

**แหล่งข้อมูลอื่น**
หุ่นละครเล็ก

**อ้างอิง**

**แหล่งข้อมูลอื่น**
  เว็บไซต์โจหลุยส์ date=2007-09-17 
หมวดหมู่:ศิลปินชาวไทย
หมวดหมู่:ศิลปินแห่งชาติ
หมวดหมู่:นักแสดงลิเก
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ จ.ภ.
เอเชียนคัพ 1972

เอเชียนคัพ 1972 เป็นการแข่งขันเอเชียนคัพ ครั้งที่ 5 ซึ่งเป็นการแข่งขันฟุตบอลชายระหว่างทีมชาติชิงแชมป์เอเชียที่จัดขึ้นทุกสี่ปี จัดโดยสมาพันธ์ฟุตบอลแห่งเอเชีย (เอเอฟซี) ครั้งนี้จัดขึ้นในประเทศไทย ระหว่างวันที่ 7 พฤษภาคม ถึง 19 พฤษภาคม ค.ศ. 1972 โดยอิหร่าน คือผู้ชนะการแข่งขันหลังเอาชนะเกาหลีใต้ 1–2 ที่สนามกีฬาแห่งชาติศุภชลาศัย เขตปทุมวัน กรุงเทพมหานคร

**การคัดเลือก**
Thailand ผ่านเข้ารอบทันทีเนื่องจากเป็นเจ้าภาพ
*1964 ผ่านเข้ารอบทันทีเนื่องจากเป็นแชมป์เก่า
โดย 4 ทีมที่ผ่านรอบคัดเลือกได้แก่:
*1970 สาธารณรัฐเขมร
*Kuwait
*South Korea เกาหลีใต้
*1963

**การแข่งขันเพื่อจัดกลุ่ม**
 ผู้ชนะจะถูกจัดให้อยู่ต่างกลุ่มกัน
----
----

**รอบแบ่งกลุ่ม**

**กลุ่ม เอ**
----
----

**กลุ่ม บี**
----
----

**รอบน๊อกเอาท์**

**รอบรองชนะเลิศ**
----

**รอบชิงอันดับ 3**

**รอบชิงชนะเลิศ**

**ทีมที่ยิงประตูสูงสุด**
12 ประตู:- 1964
8 ประตู:- name=สาธารณรัฐเขมร
7 ประตู:- KOR
6 ประตู:- THA
4 ประตู:- KUW
1 ประตู:- 1963

**แหล่งข้อมูลอื่น**
 Details at RSSSF
หมวดหมู่:การแข่งขันฟุตบอลนานาชาติที่ประเทศไทยเป็นเจ้าภาพ
หมวดหมู่:การแข่งขันกีฬาในกรุงเทพมหานคร
หมวดหมู่:เอเชียนคัพ
ชื่อโดเมน

ลำดับชั้นของป้ายกำกับในชื่อโดเมนแบบเต็ม
ชื่อโดเมน (domain name) หมายถึง ชื่อที่ใช้ระบุลงในคอมพิวเตอร์ (เช่น เป็นส่วนหนึ่งของที่อยู่เว็บไซต์ หรืออีเมลแอดเดรส) เพื่อไปค้นหาในระบบโดเมนเนม เพื่อระบุถึงเลขที่อยู่ไอพี ของชื่อนั้น ๆ เป็นชื่อที่ผู้จดทะเบียนระบุเว็บไซต์ของตน บางครั้งอาจใช้ "ที่อยู่เว็บไซต์" แทนได้ 
ชื่อโดเมนเป็นชื่อที่ตั้งขึ้นเพื่อให้ง่ายต่อการจดจำ เนื่องจากไอพีแอดเดรสนั้นจดจำได้ยากกว่า และเมื่อการเปลี่ยนแปลงไอพีแอดเดรส ผู้ใช้ไม่จำเป็นต้องรับรู้หรือจดจำไอพีแอดเดรสใหม่ ยังคงใช้โดเมนเนมเดิมได้ต่อไป 
อักขระที่จะใช้ในการตั้งชื่อโดเมนเนม ได้แก่ ตัวอักษรภาษาอังกฤษ ตัวเลข และ "-" (ยัติภังค์) คั่นด้วย "." (มหัพภาค) โดยปกติ จะขึ้นต้นด้วยตัวอักษร และลงท้ายด้วยตัวอักษรหรือตัวเลข ตัวอักษรตัวใหญ่เล็กถือว่าเหมือนกัน มีความยาวของซับโดเมนแต่ละส่วนตั้งแต่ 1 ถึง 63 ออกเตต (8 บิต)  และความยาวทั้งหมดของโดเมนเนม รวมเครื่องหมายจุดคั่นไม่เกิน 253 ตัวอักษร (แอสกี)
1 ไอพีแอดเดรส สามารถใช้โดเมนเนมได้มากกว่า 1 โดเมนเนม และหลาย ๆ โดเมนเนมอาจจะใช้ไอพีแอดเดรสเดียวกันได้

**ตัวอย่าง**
ตัวอย่างต่อไปนี้ แสดงถึงความแตกต่างระหว่าง ยูอาร์แอล (URL) โดเมนเนม และ ซับโดเมน 
ยูอาร์แอล: https://www.example.com/
ชื่อโดเมน: example.com 
ซับโดเมน : subdomain.example.com
โดยทั่วไปมักจะแปลงกลับไปมาได้ 1 ไอพีแอดเดรสมักหมายถึง 1 ชื่อเซิร์ฟเวอร์ แต่ปัจจุบัน ความสนใจในเรื่องเว็บ ทำให้จำนวนเว็บไซต์มีมากกว่าเซิร์ฟเวอร์ โพรโทคอล HTTP จึงระบุว่าไคลเอนต์จะเป็นผู้บอกเซิร์ฟเวอร์ว่าชื่อใดที่ต้องการใช้ วิธีนี้ 1 เซิร์ฟเวอร์ที่ใช้ 1 ไอพีแอดเดรสจะใช้โดเมนเนมได้หลายชื่อ 
ยกตัวอย่าง เซิร์ฟเวอร์ที่มีไอพี 192.0.34.166 อาจจะใช้งานโดเมนเนมเหล่านี้ได้:
example1.com
example2.net
example3.org 
เมื่อมีคำร้องขอ ข้อมูลที่เกี่ยวข้องกับชื่อโฮสต์ก็จะถูกร้องขอเช่นกัน เพื่อส่งไปยังผู้ใช้

**การจดทะเบียนชื่อโดเมน**
แบ่งออกเป็น 2 ประเภท คือ- การจดทะเบียนโดเมนระดับบนสุดตามหมวด เช่น .com, .net, .org เป็นต้น- การจดทะเบียนโดเมนระดับบนสุดตามรหัสประเทศ เช่น .th สำหรับประเทศไทย

**หลักที่ใช้ในการตั้งชื่อโดเมน**
# ความยาวของชื่อโดเมนตั้งได้ไม่เกิน 63 ตัวอักษร (8 บิต)
# สามารถใช้ตัวอักษรภาษาอังกฤษผสมกับตัวเลข หรือเครื่องหมายขีด (-) ได้
# ตัวอักษรภาษาอังกฤษ ใช้ตัวเล็กหรือตัวใหญ่ก็ได้
# ห้ามใช้เครื่องหมายขีด (-) นำหน้าชื่อโดเมน
# ห้ามเว้นวรรคในชื่อโดเมน

**ดูเพิ่ม**
 DNS- World Wide Web-  คำสงวนและคำเฉพาะต่าง ๆ ที่ห้ามจดโดเมน .th

**อ้างอิง**

**แหล่งข้อมูลอื่น**
 Domain Names-  Icann New gTLD Program Factsheet - October 2009 (PDF)-  Internet Domain Names: Background and Policy Issues Congressional Research Service- link=no, Domain Names — Concepts and Facilities, an Internet Protocol Standard-  Special use domain names-  UDRP, Uniform Domain-Name Dispute-Resolution Policy-  THNICF WIKI
หมวดหมู่:เครือข่ายคอมพิวเตอร์
หมวดหมู่:ตัวระบุ
เบียร์ข้าวสาลี

เบียร์ข้าวสาลีของเยอรมนี
เบียร์ข้าวสาลี (wheat beer) เป็นเบียร์ Weizen หรือ Weißbier เป็นเบียร์ข้าวสาลีของเยอรมนีตอนใต้หรือ บาวาเรีย ต้นตำรับเบียร์ข้าวสาลีนี้ถูกหมักตามการหมักเบียร์ความร้อนสูง และยังใช้ข้าวสาลีมอลต์อย่างน้อย 55% เป็นวัตถุดิบนอกเหนือจากข้าวบาร์เลย์มอลต์ยีสต์ที่ใช้ผลิตเอสเทอร์ ส่วนมาก ทำให้เกิดรสและกลิ่น ผลไม้ บ้างก็คล้ายกับกล้วยและกานพลู แสดงให้เห็นว่าเบียร์เบลเยียมสีขาว และเบียร์ weizen (ข้าวสาลี) เยอรมันมีความคล้ายคลึงกัน มีความแตกต่างที่ชัดเจนน้อย Hop ใช้ในเบียร์ weizen ซึ่งทำให้ สชาติขมน้อยลงและไม่มีสมุนไพรจะถูกเพิ่มนอกจากนี้ข้าวสาลีในเบียร์ขาวไม่ได้ malted

**ประเภท**
เบียร์ weizen มี 4 ประเภท:- Hefeweizen: บลอนด์กับยีสต์ที่ไม่มีการกรองตัวอย่างเช่น Paulaner Hefe-Weißbier, Franziskaner Hefe-Weissbier, Weihenstephaner Hefeweissbier และ Hoepfner- Dunkelweizen: สีมืดไม่มีการกรอง- Kristallweizen: สีบลอนด์, กรองเช่น Weihenstephaner Kristall และ เบียร์วาซคริสตัลประเภทเบียร์: Edelweissbrauerei Farny- Weizenbock: เบียร์แร่งเป็นพิเศษ (ประมาณ 8 เปอร์เซ็นต์) ตัวอย่างเช่น Schneider Hopfen-Weisse (blond) และ Schneider Aventinus (สีเข้มเกือบดำ)
เบียร์ Weizen โดยเฉพาะอย่างยิ่ง hefeweizenvariant เป็นเบียร์ที่ได้รับความนิยมที่มีการแพร่กระจายไปทั่วเยอรมนี ใน เนเธอร์แลนด์ออสเตรียออสเตรีย สาธารณรัฐเช็ก ประเทศสแกนดิเนเวีย และอเมริกาเหนือ นอกจากนี้ยังมีโรงเบียร์หลายแห่งที่ผลิตเบียร์ Weizenเบียร์ ที่มีกลิ่นหอมคล้ายกลิ่นผลไม้รวม  ที่เกิดจากมอลต์ และ ข้าวสาลี รสชาติ กลมกล่อม สีทองใส มีฟองพุ่งออกมาตลอดเวลา
หมวดหมู่:เบียร์
พิลส์เนอร์

พิลส์เนอร์ เป็นเบียร์ที่มีสีอ่อน
พิลส์เนอร์ (Pilsner) หรือบางครั้งย่อว่า พิลส์ (Pils) หรือ พิลเซิน (Pilsen) เป็นเบียร์ลาเกอร์ชนิดหนึ่ง มีต้นกำเนิดจากเมืองเปิลแซ็ญในโบฮีเมียตะวันตก (ปัจจุบันอยู่ในประเทศเช็กเกีย) พิลส์เนอร์เป็นเบียร์มีสีอ่อนรสจืด มีเปอร์เซ็นต์แอลกอฮอล์ต่ำร้อยละ  3.4 – 4.9
หมวดหมู่:เบียร์
หมวดหมู่:เปิลเซ็ญ
เบียร์ดำ

เบียร์ดำของพอลาเนอร์
เบียร์ดำ หรือ ดาร์กเบียร์ (dark beer) หรือ ดุงเคลส เบียร์ (dunkles Bier) คือเบียร์ที่มีสีน้ำตาลเข้มจนดำ หรือมีสีคล้ายน้ำโคล่าเพราะใช้มอลต์ที่คั่วจนเกรียมให้กลิ่นหอมเป็นรสนำ 
เบียร์ดำมีต้นกำเนิดจากหมู่บ้านบาวาเรียในประเทศเยอรมนี

**อ้างอิง**
หมวดหมู่:เบียร์
หมวดหมู่:มาสค์ไรเดอร์

หมวดหมู่:ภาพยนตร์สำหรับเด็ก
หมวดหมู่:โทกูซัตสึ
หมวดหมู่:โชตาโร อิชิโนโมริ
หมวดหมู่:รายการโทรทัศน์ประเภทซูเปอร์ฮีโร
หมวดหมู่:รายการโทรทัศน์ที่มีฉากในประเทศญี่ปุ่น
หมวดหมู่:ยอดมนุษย์ญี่ปุ่น
หมวดหมู่:ซูเปอร์ฮีโรวัยทีน
หมวดหมู่:แฟรนไชส์ของบันไดนัมโค
หมวดหมู่:รายการโทรทัศน์ของทีวีอาซาฮี
แม่ซื้อ

ไฟล์:Bangkok_Wat_Pho_ovedc_A_19.jpg|thumb|จิตรกรรมแม่ซื้อยักษบริสุทธิ์(วันอังคาร) ณ ศาลาแม่ซื้อวัดโพธิ์ ท่าเตียน.
แม่ซื้อ หมายถึง นางเทพธิดาที่คอยดูแลรักษาเด็กทารก เชื่อว่าเด็กทุกคนที่เกิดมาต้องมีแม่ซื้อประจำวันเกิดคอยดูแล เพื่อปกปักรักษาไม่ให้เด็กเจ็บไข้ได้ป่วย ส่วนมากเป็นหญิง  เชื่อว่ามี 7 ตนอยู่ประจำวันได้แก่
ในภาคอีสานหรือภาคกลางก็ยังจัดทำพิธีแม่ซื้อ หรือพิธีการนำเด็กทารกมาใส่กระด้งร่อน เพื่อบอกกล่าวแก่ แม่ซื้อว่ามีคนรับลูกไปเลี้ยงแล้ว โดยกล่าวให้ทราบว่าว่า “สามวันลูกผี สี่วันลูกคน ลูกของใคร ใครเอาไปเน้อ”
ส่วนในภาคเหนือ “แม่ซื้อ” จะหมายถึงเทวดาที่คุ้มครองเด็กแรกเกิดหรือเป็นเทวดาประจำตัวทารก ซึ่งก็จะมี 7 นาง แต่ละนางก็จะมีชื่อเรียกและการแต่งกายคล้ายกับทางภาคกลางที่กล่าวข้างต้น
สำหรับภาคใต้ “แม่ซื้อ” เป็นสิ่งเร้นลับที่อยู่ในความเชื่อของชาวบ้านนั้นไม่มีตัวตน จะมีฐานะเป็นเทวดาหรือภูตผีก็ไม่ปรากฏชัด ทำหน้าที่เป็นพี่เลี้ยงของทารกตั้งแต่แรกเกิดจนอายุ 12 ขวบ มีด้วยกัน 4 ตนเป็นผู้หญิงชื่อ ผุด ผัด พัด และผล แต่ในบททำขวัญเด็กของนายพุ่ม คงอิศโร หมอทำขวัญจังหวัดสงขลา กล่าวว่าแม่ซื้อมีทั้งชายและหญิงดังบททำขวัญที่ว่า “แม่ซื้อสี่คน ชื่อเสียงชอบกลทั้งหญิงทั้งชายเพ็ดทูล เพ็ดพล่าน เพ็ดทนเพ็ดทาน อาจารย์กดหมาย เรียกว่าปู่ตา รักษาร่างกาย แม่ซื้อผู้ชาย เร่งคลายออกมา นางกุมารี นางเอื้อย นางอี นางนาฏสุนทรี ที่เฝ้ารักษา เชิญมาแม่มา บูชาส่าหรี” ส่วนในบททำแม่ซื้อของนายปาน เพชรสุวรรณ จังหวัดนครศรีธรรมราชบอกว่า “แม่ซื้อ” เดิมเป็นเทพธิดา พระอิศวรมีบัญชาให้ “อันตรธานหายกลายเป็นแม่ซื้อ ลงมารักษาทารก” ตามความเชื่อ แม้ว่าแม่ซื้อจะถือว่าเป็นพี่เลี้ยงทารกก็จริงอยู่ แต่บางครั้งก็ให้โทษได้เช่นกัน มีการแปลงเพศพันธุ์เป็นสิ่งต่าง ๆ หลอกหลอนให้ทารกตกใจ หรือเจ็บป่วยได้ ดังนั้น เพื่อให้ทารกหายเป็นปกติ จึงมีการจัดพิธี “ทำแม่ซื้อ” หรือ “เสียแม่ซื้อ” ขึ้น บางครอบครัวแม้ทารกจะไม่มีอาการผิดปกติใด ๆ ก็ยังทำพิธีดังกล่าวอยู่ดี ทั้งนี้ ด้วยเชื่อว่าจะเป็นสิริมงคลแก่เด็ก สำหรับพิธี”ทำแม่ซื้อ” หรือ “เสียแม่ซื้อ” นั้นหมายถึงพิธีกรรมที่จัดขึ้นเพื่อให้เด็กทารกหายจากอาการสะดุ้งผวา หรือการเจ็บไข้ได้ป่วย และได้รับการดูแลรักษาด้วยดีจากแม่ซื้อการทำพิธีมักจะทำในวันเกิดของเด็ก หากเป็นวันข้างขึ้นก็ให้ใช้วันคี่ ข้างแรมให้ใช้วันคู่

**อ้างอิง**

**แหล่งข้อมูลอื่น**
หมวดหมู่:เทวดาตามความเชื่อของไทย
หมวดหมู่:วัตถุมงคล
หมวดหมู่:เทพารักษ์
พิภพแบลีย์

พิภพแบลีย์ (Baleyworld) คือ พิภพอวกาศ พิภพหนึ่งในนิยายวิทยาศาสตร์ชุดนักสืบหุ่นยนต์ของไอแซค อสิมอฟ ต่อมาพิภพนี้รู้จักกันในชื่อ คอมพอแรลลอน
พิภพแบลีย์ถูกตั้งชื่อตามนักสืบอีไลจาห์ แบลีย์เพื่อเป็นเกียรติที่เขาเป็นผู้ริเริ่มการบุกเบิกอาณานิคมระลอกที่สองในดาวดวงอื่น และยังเป็นผู้มีชื่อเสียงจากการคลี่คลายคดีระหว่างดาวดวงครั้งประวัติศาสตร์หลายครั้ง เรื่องราวของเขายังถูกนำมาสร้างเป็นภาพยนตร์เกี่ยวกับความสัมพันธ์ของเขากับแกลเดีย เดลแมร์ (ซึ่งเนื้อหาออกจะเกินจริงอยู่บ้าง) ถ่ายทอดทางวีดิทัศน์ระหว่างดาวอาณานิคม
ประชากรที่อาศัยในพิภพแบลีย์มีจำนวนมากถึงขนาดต้องสร้างเมืองอยู่ใต้ดินและอาศัยอยู่อย่างแออัด 
พิภพแบลีย์เป็นโลกใบแรกที่มนุษยชาติแห่งสากลจักรวาลถือกำเนิด จึงได้รับการยกย่องว่าเป็นดินแดนศักดิ์สิทธิ์  ซึ่งต่อมาเมื่อโลกแม่ได้ล่มสลายลงเพราะเกิดปฏิกิริยานิวเคลียร์จากฝีมือมนุษย์  โลกเริ่มถูกหลงลืม และพิภพแบลีย์ จึงเป็นเสมือนพิภพแม่ของสากลจักรวาล 

**ดูเพิ่ม**
 บรรณพิภพในจักรวาลของอสิมอฟ
บแลีย์
หมวดหมู่:นักสืบหุ่นยนต์
ดานีล โอลิวาว์

ห. ดานีล โอลิวาว์ (Daneel Olivaw) เป็นตัวละครที่สร้างสรรขึ้นโดยไอแซค อสิมอฟ   ดานีลมีบทบาทที่สำคัญอย่างมากในนวนิยายวิทยาศาสตร์ชุด นักสืบหุ่นยนต์ อีกทั้งภายหลังยังมีบทบาททั้งเป็นตัวเดินเรื่อง และถูกอ้างถึงในชุด สถาบันสถาปนา   
ดานีล โอลิวาว์ เป็นหุ่นมนุษย์สมองโปสิตรอนที่มีลักษณะ รูปร่าง หน้าตา ภายนอกคล้ายคลึงมนุษย์   ห.ดานีล ปรากฏตัวครั้งแรกในเรื่อง นครโลหะ ดานีล เป็นผลงานชิ้นเอกที่ถูกสร้างขึ้นด้วยความร่วมมือดร.ฮาน ฟานโตล์ฟและ ดร.รอจ ซาร์ตัน  นับเป็นเรื่องที่บังเอิญที่ ดานีล ซึ่งถูกจำลองแบบมาจาก ดร.ซาร์ตัน  กลับต้องมาร่วมมือกับนักสืบอีไลจาห์ แบลีย์ ในการสืบสวนคดีฆาตกรรมดร.ซาร์ตันเอง 
ดานีล ยังได้ร่วมกับนักสืบอีไลจาห์ แบลีย์ ผู้เป็นทั้งครู และเพื่อนสนิท คลี่คลายคดีสำคัญที่เกี่ยวข้องกับหุ่นยนต์อีกหลายๆ คดีด้วยกัน   ซึ่งทำให้มีบทบาทร่วมกับ ห.จิสการ์ด เรเวนต์ลอฟ หุ่นยนต์พิเศษอีกตัวหนึ่งของดร.ฟานโตล์ฟ  ซึ่งต่อมามีส่วนสำคัญต่อทัศนคติ และพฤติกรรมของดานีล และมีผลทั้งในส่วนของวิวัฒนาการของหุ่นยนต์ การพลิกผันของความสัมพันธ์ระหว่างชาวโลกและชาวอวกาศ  การสร้างอาณานิคมระลอกที่สองของมนุษย์ในจักรวาล   การก่อตั้งและล่มสลายของจักรวรรดิสากลจักรวาล  อนาคตประวัติศาสตร์ และการก่อตั้งสถาบันสถาปนา

**ดูเพิ่ม**
 ฮาริ เซลดอน- จิสการ์ด เรเวนต์ลอฟ- ซูซาน คาลวิน- อีไลจาห์ แบลีย์
หมวดหมู่:ตัวละครในจักรวาลสถาบันสถาปนา
หมวดหมู่:ตัวละครในนิยายวิทยาศาสตร์
หมวดหมู่:ตัวละครที่เป็นหุ่นยนต์
หมวดหมู่:นักสืบหุ่นยนต์
ราชอาณาจักรอิสราเอล (สะมาเรีย)

ในคัมภีร์ฮีบรู ราชอาณาจักรอิสราเอล (Mamléḵeṯ Yiśrāʼēl) เป็นหนึ่งในสองรัฐที่ก่อตั้งขึ้นหลังจากกษัตริย์ซาโลมอนสวรรคต นักประวัติศาสตร์มักใช้ชื่อ "อาณาจักรเหนือ" หรือ "อาณาจักรสะมาเรีย" เพื่อให้มีชื่อแตกต่างกับอาณาจักรยูดาห์ทางตอนใต้
ราชอาณาจักรอิสราเอลก่อตั้งใน 930 ปีก่อนคริสตกาลจนถูกพวกจักรวรรดิอัสซีเรียใหม่ยึดครองใน 720 ปีก่อนคริสตกาล มีเมืองสำคัญได้แก่เชเคม, ทิรซาห์ และสะมาเรีย)
คัมภีร์ฮีบรูพรรณนาถึงอาณาจักรอิสราเอลเหนือหรือที่รู้จักกันในชื่ออาณาจักรสะมาเรีย เป็นหนึ่งในสองรัฐที่สืบทอดต่อจากสหราชอาณาจักรอิสราเอล ซึ่งเคยถูกปกครองโดยกษัตริย์ดาวิดและซาโลมอนพระราชโอรส อีกแห่งคืออาณาจักรยูดาห์ทางตอนใต้ อย่างไรก็ตาม นักประวัติศาสตร์และนักโบราณคดีหลายคนไม่เชื่อเรื่องการมีอยู่ของสหราชอาณาจักรดังที่ปรากฎในคัมภีร์

**รายนามกษัตริย์แห่งอิสราเอล (อิสราเอลเหนือ)**

**ดูเพิ่ม**
กษัตริย์แห่งยูดาห์

**อ้างอิง**
หมวดหมู่:ประวัติศาสตร์อิสราเอล
หมวดหมู่:พระมหากษัตริย์ยูดาห์
ราชอาณาจักรยูดาห์

ภาพแสดงถึงพระราชาและทหารในราชอาณาจักรยูดาห์โบราณ
ราชอาณาจักรยูดาห์ (ฮีบรู: מַמְלֶכֶת יְהוּדָה; มัมเลกเฮต เยฮูดาห์) คืออดีตรัฐยิวที่ก่อตั้งขึ้นบริเวณตอนใต้ของเขตลิแวนต์ในช่วงยุคเหล็ก  มักถูกเรียกขานโดยทั่วไปว่า อาณาจักรใต้ เพื่อที่จะไม่ให้สับสนกับราชอาณาจักรอิสราเอลที่อยู่ทางเหนือ ซึ่งทั้งสองอาณาจักรเคยมีสถานะเป็นรัฐเดียวกันมาก่อนในนามว่า สหราชอาณาจักรอิสราเอล
ยูดาห์ถูกสันนิษฐานว่าน่าจะพัฒนากลายมาเป็นรัฐในช่วงหลังศตวรรษที่ 9 ก่อนคริสตกาล แต่ก็ไม่มีหลักฐานใดที่สามารถยืนยันข้อสันนิษฐานนี้ได้ ในศตวรรษที่ 7 ก่อนคริสตกาล เยรูซาเลมซึ่งเป็นเมืองหลวงของอาณาจักรมีประชากรเพิ่มมากขึ้นอย่างที่ไม่เคยเป็นมาก่อน ซึ่งมากกว่าประชากรของรัฐข้างเคียงมาก ต่อมาพวกอัสซีเรียเข้ารุกรานและควบคุมยูดาห์เนื่องจากต้องการทรัพยากรน้ำมันมะกอกอันล้ำค่าของยูดาห์ ยูดาห์จึงตกเป็นรัฐบริวารของอัสซีเรีย ราชราชอาณาจักรยูดาห์สงบสุขและรุ่งเรืองระหว่างที่อยู่ใต้อาณัตของอัสซีเรีย (ขณะที่มีการก่อกบฏรุนแรงในรัชสมัยของกษัตริย์เซนนาเชริบแห่งอัสซีเรีย) แต่ครึ่งหลังของศตวรรษที่ 7 ก่อนคริสตกาล อัสซีเรียก็ล่มสลายลงอย่างกะทันหัน ส่งผลให้เกิดสงครามแย่งชิงดินแดนแถบนี้ระหว่างอียิปต์โบราณกับจักรวรรดิบาบิโลเนียใหม่ตามมานับครั้งไม่ถ้วน จนในที่สุดนำไปสู่การล่มสลายของราชอาณาจักรยูดาห์ในช่วง 597 - 582 ปีก่อนคริสตกาล รวมไปถึงการเนรเทศขับไล่ชนชั้นปกครองออกจากดินแดนดังกล่าว

**รายนามกษัตริย์แห่งยูดาห์ (อิสราเอลใต้)**

**อ้างอิง**

หมวดหมู่:ประวัติศาสตร์อิสราเอล
หมวดหมู่:พระมหากษัตริย์ยูดาห์
หมวดหมู่:พระมหากษัตริย์อิสราเอล
รายชื่อนักร้องเพลงเพื่อชีวิต

หน้านี้คือรายนามนักร้องเพลงเพื่อชีวิตโด้ ดาสรา ภาภรณ์

**รายชื่อนักร้องเพลงเพื่อชีวิต**
 กีรติ พรหมสาขา ณ สกลนคร - กุลศักดิ์ เรืองคงเกียรติ- จรัล มโนเพ็ชร- ทอม ดันดี- เทียรี่ เมฆวัฒนา- บ่าววี- ปรีชา ชนะภัย- เปรมสิณี เอียดเอื้อ- พงษ์เทพ กระโดนชำนาญ- พงษ์สิทธิ์ คำภีร์- พจนาถ พจนาพิทักษ์- มงคล อุทก- มาโนช พุฒตาล- ยิ่งยง โอภากุล- ยืนยง โอภากุล- ระพินทร์ พุฒิชาติ- ฤทธิพร อินสว่าง- วัลลภ พลเสน- วิสา คัญทัพ- ศักดิ์สิทธิ์ เชื้อกลาง- ศุ บุญเลี้ยง- สุ ไทรงาม - สุรชัย จันทิมาธร- สลา คุณวุฒิ- อารี ประธาน- อิศรา อนันตทัศน์

**รายชื่อวงดนตรีเพลงเพื่อชีวิต**
 กะท้อน2- คนด่านเกวียน- คาราบาว- คาราวาน - คันไถ- จันทรา- ซูซู- ด้ามขวาน- มาลีฮวนน่า- แฮมเมอร์- โฮป แฟมิลี่- วงพัทลุง พาราฮัท- วงแบเบาะ & แต พาราฮัท   เจ้าของเพลง ผีตายโหงโลงไม้ยาง 
ต้นข้าว  สานแสงทอง    สถาบัน   เกี่ยวดาว   แม่น้ำ
ชื่อศิลปินที่ขึ้นเป็น ตัวหนา หมายถึงศิลปินที่ทำหน้าที่ร้องหลักในเพลง ชีวิตสัมพันธ์
ชื่อศิลปินที่ขึ้นเป็น ตัวเอน หมายถึงศิลปินที่ทำหน้าที่ร้องประสานในเพลง ชีวิตสัมพันธ์

เพื่อชีวิต
มิวสิกวิดีโอ

มิวสิกวิดีโอ (Music Video) หรือเรียกอักษรย่อว่า เอ็มวี (MV) เป็นการถ่ายทอดบทเพลงในรูปแบบภาพยนตร์สั้น โดยยุคแรก ๆ  มิวสิกวิดีโอ นำมาใช้ในการเผยแพร่เพลงทางโทรทัศน์ ซึ่งมักเป็นรูปแบบการถ่ายภาพวงดนดรีหรือนักร้องที่ร้องเพลง ต่อมามีนำภาพมาประกอบเพลง และพัฒนามาเป็นการการนำเนื้อหาของบทเพลงมาสร้างเป็นเรื่องราว เป็นละครประกอบเพลง พอมาถึงยุคที่คาราโอเกะเป็นที่นิยม มิวสิกวิดีโอ ก็นำมาซ้อนกับเนื้อเพลง ทำเป็น วิดีโอคาราโอเกะ และผลิตเป็นสื่อแผ่นจานแสง (วีซีดี) คาราโอเกะ
ปัจจุบัน มีการให้รางวัลศิลปิน จากการประกวดมิวสิกวิดีโออีกด้วย เช่น งานเอ็มทีวีวิดีโอมิวสิกอะวอดส์

**แนวการนำเสนอ**
มิวสิกวิดีโอถูกนำเสนอในหลายแนว เช่น- ภาพการแสดงสด- ละครเพลง ซึ่งแสดงเนื้อหาของบทเพลง- การร้องและเต้นประกอบเพลง ในรูปแบบต่าง ๆ- การใช้วิวทิวทัศน์ มาประกอบซึ่งไม่เกี่ยวกับบทเพลง- การใช้ผู้หญิงนุ่งน้อยห่มน้อยเดินผ่านหน้ากล้อง ส่วนใหญ่จะเป็นมิวสิกวิดีโอเพลงต่างประเทศที่คนไทยนำมารวมลงซีดี แต่ทุนต่ำและติดปัญหาลิขสิทธิ์ จึงใช้ภาพเหล่านี้แทน

**สถานีมิวสิกวิดีโอในประเทศไทย**
 แชนแนลวีไทยแลนด์ (Channel V Thailand) - เอ็มทีวีไทยแลนด์ (MTV)- วีเอชวัน (VH1)- STC - ME TV (ของ Astv)- มะจัง (Majung) the original TV - True Music- กรีน แชนแนล- แบง แชนแนล

**รายการมิวสิกวิดีโอในประเทศไทย**
 MTV Thailand Hitlist (เอ็มทีวี)- รายการ I Am Siam (แชนเนลวี ไทยแลนด์)- Fresh Break Thai (ทรู มิวสิก)- Five Live (ช่อง 5)- Seed TV (ช่อง 9)- I Love MV (ช่อง 9)- Music Time Out (TTV 2)- Asian Countdown (ช่อง 5)- 2 Nite Live (ช่อง 5)- E-Mouth (ช่อง 7)- OIC (ช่อง 5)

**งานแจกรางวัล มิวสิกวิดีโอ**
 เอ็มทีวี เอเชีย อวอร์ดส (MTV Asia Awards) - เอ็มทีวี วิดีโอ มิวสิก อวอร์ดส (MTV Video Music Awards) - เอ็มทีวี ยุโรป มิวสิก อวอร์ดส (MTV Europe Music Awards) - เอ็มทีวี วิดีโอ มิวสิก อวอร์ดส เจแปน (MTV Video Music Awards Japan) - เอ็มทีวี ออสเตรเลีย วิดีโอ มิวสิก อวอร์ดส (MTV Australia Video Music Awards) 

**มิวสิกวิดีโอเพลงแรกในประเทศไทย**
ในประเทศไทย เพลงแรกที่มีการสร้างมิวสิกวิดีโอคือ "ไปทะเลกันดีกว่า" ของ ปานศักดิ์ รังสิพราหมณกุล ในปี พ.ศ. 2527

**อ้างอิง**

**แหล่งข้อมูลอื่น**
  มิวสิกวิดีโอเพลงไปทะเลกันดีกว่า
หมวดหมู่:เพลงสมัยนิยม
หมวดหมู่:เพลง
แองกิโอเทนซินรีเซพเตอร์บล๊อคเกอร์

แองกิโอเทนซินรีเซพเตอร์บล็อกเกอร์ (s
angiotensin receptor blocker) เป็นยากลุ่มใหม่ซึ่งมันกลไกการออกฤทธิ์ค่อนข้างใกล้เคียงกับกลุ่ม ACEI คือไป ยับยั้งการจับของ Angiotensin ที่ receptor ซึ่งจะทำให้ Angiotensin ไม่สามารถออกฤทธิ์ได้ ยากลุ่มนี้ใช้รักษา โรคความดันสูง (hypertension) , โรคหัวใจล้มเหลว (congestive heart failure) และอื่น ๆ ที่เกี่ยวกับระบบไหลเวียนโลหิต
ยาในกลุ่มนี้จะลงท้ายด้วยคำว่า sartan ตัวอย่างอย่างเช่น Losartan, Valsartan, Candisartan
ฤทธิ์ไม่พึงประสงค์ (ADRs) 
# ความดันต่ำ 
# ทำงานการทำงานของไตแย่ลง
# Potassium ในเลือดสูง
# Angioedema
โดยฤทธิ์ไม่พึงประสงค์ของยากลุ่มนี้จะมีน้อยกว่ายากลุ่ม ACEI โดย ฤทธิ์ไม่พึงประสงค์ที่สำคัญที่แตกต่างกันคือ การไอ ยากลุ่มนี้จะไม่มีอาการไอ

**อ้างอิง**
หมวดหมู่:ยา
หมวดหมู่:บทความยาที่ต้องการภาพประกอบ
พารีโคซิบ

พารีโคซิบ (Parecoxib (Dynastat)) เป็นยา NSAIDs ในกลุ่ม COX-2 selective Inhibitors จะมีอยู่ในรูปแบบ intravenous เท่านั้น ไม่มีรูปแบบรับประทาน เป็นยาที่นิยมใช้บรรเทาอาการปวดหลังผ่าตัดหรือบรรเทาปวดโดยไม่ไปพึ่งยาในกลุ่ม Opioid drugs เช่น morphine
หมวดหมู่:ยา
หมวดหมู่:เอ็นเซด
ศิลาโรเซตตา

ศิลาโรเซตตา (Rosetta Stone) เป็นศิลาจารึกทำจากหินแกรนด์โอไดโอไรต์ บันทึกกฤษฎีกาซึ่งตราขึ้นในพระนามาภิไธยพระเจ้าทอเลมีที่ 5 ณ เมืองเมมฟิส ประเทศอียิปต์ เมื่อ 196 ปีก่อนคริสตกาล กฤษฎีกานี้เขียนด้วยอักขระสามชนิด ตอนต้นเขียนด้วยอักขระไฮเออโรกลีฟอียิปต์ ตอนกลางเขียนด้วยอักขระดีมอติกอียิปต์ และตอนท้ายเขียนด้วยอักขระกรีกโบราณ ทั้งสามตอนมีเนื้อหาอย่างเดียวกัน ศิลานี้จึงเป็นเครื่องไขความหมายของอักขระไฮเออโรกลีฟอียิปต์ และเปิดช่องให้เข้าถึงประวัติศาสตร์อียิปต์โบราณ
เชื่อกันว่า ศิลานี้เดิมตั้งแสดงไว้ที่วัดอียิปต์แห่งหนึ่งซึ่งน่าจะอยู่ใกล้เมืองเซอีส ต่อมาในราวต้นคริสตกาลหรือสมัยกลาง มีการย้ายศิลาไปที่อื่น และในที่สุดมีการใช้ศิลานี้เป็นวัสดุก่อสร้างปราการจูเลียนใกล้เมืองโรเซตตาที่ดินดอนสามเหลี่ยมแม่น้ำไนล์ ครั้น ค.ศ. 1799 ปีแยร์-ฟร็องซัว บูว์ชาร์ นายทหารชาวฝรั่งเศสในกองทัพของนโปเลียน พบศิลานี้เข้า นับเป็นจารึกสองภาษาจากสมัยอียิปต์โบราณจารึกแรกที่ค้นพบในสมัยปัจจุบัน จึงกระตุ้นความสนใจของสาธารณชนอย่างกว้างขวาง และก่อให้เกิดความพยายามถอดความหมายภาษาอียิปต์โบราณอันเป็นภาษาที่ไม่เคยได้รับการแปลความหมายมาก่อน ฉะนั้น นักวิชาการและพิพิธภัณฑ์ในยุโรปจึงเริ่มคัดลอกเนื้อความของศิลาออกเผยแพร่ ขณะนั้น กองทัพอังกฤษเอาชัยชนะเหนือกองทัพฝรั่งเศสในประเทศอียิปต์ได้ใน ค.ศ. 1801 และเมื่อฝรั่งเศสยอมจำนนที่อะเล็กซานเดรียแล้ว อังกฤษจึงได้ศิลาไว้ในความครอบครอง และขนศิลาไปไว้ในกรุงลอนดอน แล้วจัดแสดงแก่สาธารณชน ณ พิพิธภัณฑ์บริติชตั้งแต่ ค.ศ. 1802 เรื่อยมาจนปัจจุบัน ถือเป็นวัตถุที่มีผู้เข้าเยี่ยมชมบ่อยครั้งที่สุดในพิพิธภัณฑ์แห่งนี้
ส่วนการศึกษาเกี่ยวกับกฤษฎีกาบนศิลานั้นเริ่มขึ้นเมื่อมีการแปลเนื้อความภาษากรีกบนศิลาอย่างเต็มรูปแบบใน ค.ศ. 1803 จนราวยี่สิบปีให้หลัง คือ ใน ค.ศ. 1822 ฌ็อง-ฟร็องซัว ช็องปอลียง นักวิชาการชาวฝรั่งเศส จึงแถลงในกรุงปารีสว่า สามารถอ่านอักขระอียิปต์ได้เป็นผลสำเร็จ อย่างไรก็ดี นับแต่ค้นพบศิลาหลักนี้เป็นต้นมา ตัวศิลานั้นตกเป็นข้ออ้างในความขัดแย้งทางชาตินิยมหลายต่อหลายครั้ง และนับแต่ ค.ศ. 2003 สืบมา มีการเรียกร้องอยู่เสมอว่า ให้คืนศิลากลับสู่อียิปต์
อนึ่ง ภายหลังยังมีการค้นพบกฤษฎีกาสองฉบับ ซึ่งเป็นฉบับคัดลอกของกฤษฎีกาข้างต้น แต่มีเนื้อความไม่เต็ม ทั้งมีการค้นพบจารึกอียิปต์ที่มีเนื้อหาสองหรือสามภาษา เป็นต้นว่า กฤษฎีกาทอเลมี ที่บางฉบับมีอายุเก่ากว่าศิลาโรเซตตาเล็กน้อย เช่น กฤษฎีกาคาโนปัส (238 ปีก่อนคริสตกาล) และกฤษฎีกาเมมฟิส (ราว 218 ปีก่อนคริสตกาล) ศิลาโรเซตตาจึงไม่เป็นของพิเศษอีก แต่ก็ถือเป็นกุญแจสำคัญอันนำไปสู่ความรู้ความเข้าใจที่ยุคปัจจุบันมีเกี่ยวกับวรรณกรรมและอารยธรรมอียิปต์
หมวดหมู่:196 ปีก่อนคริสตกาล
หมวดหมู่:จารึกในประเทศอียิปต์
หมวดหมู่:อียิปต์โบราณ
ซินเดอเรลล่า (วงดนตรีไทย)

ซินเดอเรลล่า (Cinderella) ศิลปินกลุ่มหญิง 4 คน ที่มีผลงานในแนวป็อปแดนซ์ จากสังกัด อาร์เอส ที่มีเพลงดังอย่าง​ "ให้อภัย​สักครั้ง, ไม่ใช่ก้อนหิน, เธออยู่ที่ไหน, ฉันไม่ยอม, โทษทีนะเธอ, ผู้ชายเจ้าชู้ทุกคนหรือเปล่า​, ละลาย, รักน่า, ไม่รักไม่ไหว​" เป็นต้น
โดยทั้งสี่คนเข้าสู่วงการจากการประกวดร้องเพลง จนในปีพ.ศ. 2547 ได้มารวมตัวกันออกอัลบั้มภายใต้สังกัดอาร์เอส โปรโมชั่น ผลงานชุดแรกในชื่อ "Cinderella" แนวเพลงป็อปแดนซ์, R&B เปิดตัวด้วยเพลง ถามใจตัวเอง ต่อด้วยเพลง ไม่ใช่ก้อนหิน
หลังจากนั้น วงซินเดอเรลล่า ก็ได้มีอัลบั้มตามมาอีกหลายชุด ได้แก่ อัลบั้ม Cinderella 2006 (พ.ศ. 2548), อัลบั้ม BURN UP (พ.ศ. 2550) และอัลบั้มชุดสุดท้าย อัลบั้ม WHAT WOMEN WANT (พ.ศ. 2551)

**ประวัติ**
ปี 2547 อาร์เอส โดยค่าย จีโนม เปิดตัว 4 สาวคนเก่ง ที่มีผลงานในแนวป็อปแดนซ์ วงซินเดอเรลล่า สมาชิกประกอบด้วย ทัดดาว ตั้งตรงเจริญ (ดาว), ปรียาภรณ์ อุปทินเกตุ (ปังปอนด์), นันท์นภัส นภัสธนาเกียรติ (อุ๊บอิ๊บ), อธิสา ธวัชวิเชียร (แอมแปร์) กับอัลบั้ม "Cinderella" ที่มีเพลงเปิดตัวอย่างเช่นเพลง "ไม่ใช่ก้อนหิน" และเพลง "ถามใจตัวเอง" เป็นต้น
ปีต่อมา 2548 กลับมาอีกครั้งกับงานเพลงชุดที่ 2 Cinderella 2006 ที่มีเพลงสร้างชื่อเสียงอีกหลายเพลง อาทิ ให้อภัยสักครั้ง, ละลาย, เธออยู่ที่ไหน
หลังจากนั้นอาร์เอสฯปรับรูปแบบของการขายเพลงแบบ Ep Album และได้ทำอัลบั้มของซินเดอเรลล่าอีก 2 ชุดในปี 2550-2551 คือชุด BURN UP (มีเพลง ไม่รับสาย, ฉันไม่ยอม) และ WHAT WOMEN WANT (มีเพลง ผู้ชายเจ้าชู้ทุกคนหรือเปล่า, คนที่ 2 มือที่ 3)
ส่วน แอมแปร์ นั้นช่วงแรกปีเดียวที่ก่อตั้งวงซินเดอเรลล่านั้น ได้ทำอัลบั้มดนตรีไวโอลิน ชื่อชุด "อัลบั้ม Emotion of The Violin ชุดที่ 1 - 5" โดยมีเพลงบรรเลงที่นำมาเล่นโดยเครื่องดนตรีไวโอลิน อาทิ ในสายลม, จันทร์, ยอมจำนนฟ้าดิน เป็นต้น
เรียนที่ มหาวิทยาลัยเกษตรศาสตร์ วิทยาเขตกำแพงแสน 

**สมาชิก**

**ผลงาน**

**ผลงานเพลง**

**อัลบั้มปกติ**

**อัลบั้มพิเศษ**
 อัลบั้ม "ลูกของพ่อ" ค.ศ. 2006 รวมศิลปินสังกัดอาร์เอส 

**อัลบั้มอื่นๆ**
 อัลบั้ม "Emotion Of The Violin 1" สังกัดอาร์เอส (เฉพาะแอมแปร์)- อัลบั้ม "Emotion Of The Violin 2" สังกัดอาร์เอส (เฉพาะแอมแปร์)- อัลบั้ม "Emotion Of The Violin 3" สังกัดอาร์เอส (เฉพาะแอมแปร์)- อัลบั้ม "Emotion Of The Violin 4" สังกัดอาร์เอส (เฉพาะแอมแปร์)- อัลบั้ม "Emotion Of The Violin 5" สังกัดอาร์เอส (เฉพาะแอมแปร์)- อัลบัม "หนึ่งฝัน" สังกัดbaichasong (เฉพาะอุ๊บอิ๊บ)- อัลบั้ม "ภาษารัก Love Sign" สังกัดbaichasong (เฉพาะอุ๊บอิ๊บ)- อัลบั้ม "ชลบุรีเกมส์" (เฉพาะอุ๊บอิ๊บ)- อัลบัม "Audiophile live in Bangkok" สังกัด Impression Sound Studio (เฉพาะอุ๊บอิ๊บ)- อัลบั้ม "OOPIIB SINGS IMPRESSION" สังกัด Impression Sound Studio (เฉพาะอุ๊บอิ๊บ)

**ผลงานนอกเหนือจากงานเพลง**

**ละครโทรทัศน์**
 ละคร "เหนือทรายใต้ฟ้า" รับบท...สีส้ม (เฉพาะอุ๊บอิ๊บ)- ละคร "ราชินีจ้าวสังเวียน" รับบท...จัสมิน (เฉพาะดาว)

**งานพิธีกร**
 พิธีกรรายการ Teen talk (เฉพาะอุ๊บอิ๊บ)- พิธีกรรายการ รักไทย (เฉพาะอุ๊บอิ๊บ)- พิธีกรรายการ Amazing Bangkok (เฉพาะอุ๊บอิ๊บ)

**อ้างอิง**
 http://www.manager.co.th/Entertainment/ViewNews.aspx?NewsID=9470000037311 date=2004-08-29  ฝันที่เป็นจริงกับสี่สาว “ซินเดอเรลล่า”- http://world.kapook.com/pin/530d92d038217a1f0d000000fix-attempted=yes  วงซินเดอเรลล่า อดีตนักร้อง สี่สาวสุดป็อป
หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
หมวดหมู่:เกิร์ลกรุปไทย
พิกซิล

พิกซิล (Pixyl) วงอิเล็คทรอนิคร็อกที่เกิดจากการรวมตัวของสี่สมาชิกหนุ่มที่มาจากคนละเชื้อชาติ มีอัลบั้มแรกกับ เบเกอรี่มิวสิก ก่อนจะแยกย้ายไป โตนและไบรอัน 2 ใน 4 สมาชิกรวมกันเป็นวง โซฟา ก่อนจะกลับมารวมตัวกันอีกครั้ง เพื่ออัลบั้มร่วมกันในสังกัดของกลุ่มเพื่อนชื่อ มิซซิงลิงก์

**สมาชิก**
 จักรธร ขจรไชยกูล (โตน)  - Guitar & Vocals - ไบรอันเทพ วัยโทวิช (ไบรอัน) - Guitar & Bass Vox - วีรวิทย์ ธนสุนทร (ปื๊ด) - Vocals, Bass, Loops samples & Efx - จูน บอม อาห์น (จูนบอม) - Vocals, Loops, samples & Efx

**ผลงาน**

**Vision (พ.ศ. 2542)**
# อย่า (Don't) 
# รู้นะ (I Know) 
# กลับมา (Come Back) 
# Perfect (Featuring. อรอรีย์ จุฬารัตน์) 
# คิด (Stupid) (Featuring. ริค วชิรปิลันธ์) 
# ไม่ต้องทำอย่างนี้ (Bye) 
# พัวพัน (Tangled) 
# อย่าปลุกฉัน (Lazy) 
# จึด จือ ดือ @#$!$%# (Do the Jeud Jeu Due) 
# ดาวเทียม (Satellite) 
# ทุกสิ่งเธอรู้อยู่ (You Know) 
# Otaku

**P.X.L. Volume Two (EP.) (พ.ศ. 2545)**
# บิกินี่ (Bikini)
# See Me Through 
# ตัวเอง (You)
# อาย (Ai) 
# Trip Alert 
# Rio 
# เตียง (Closer)


**แหล่งข้อมูลอื่น**
  SofaSite.com date=2006-07-13  เว็บไซต์อย่างเป็นทางการของวง โซฟา
หมวดหมู่:กลุ่มดนตรีร็อกสัญชาติไทย
หมวดหมู่:ศิลปินสังกัดเบเกอรี่มิวสิค
หมวดหมู่:กลุ่มดนตรีไทยในยุค 1990
ลำดับเรื่องในจักรวาลของอสิมอฟ

==ยุคปฐมกาล**

**ยุคอวกาศ**

**ยุคจักรวรรดิ**

**ยุคสถาบันสถาปนา**
สภาปนศักราช (ส.ศ.) เริ่มนับตั้งแต่ ฮาริ เซลดอน ประกาศตั้งสถาบันสถาปนาในปีจักรวาลศักราช (จ.ศ.)ที่ 12068
หมวดหมู่:บันเทิงคดีแนววิทยาศาสตร์
หมวดหมู่:ไอแซค อสิมอฟ
องคชาต

องคชาต (penis) เป็นอวัยวะเพศของเพศชายที่ใช้สืบพันธ์ และทำหน้าที่เป็นท่อปัสสาวะ มีลักษณะเป็นท่อนยาว อยู่ภายนอกร่างกายของเพศชาย ตรงบริเวณหัวหน่าวทำหน้าที่เป็นทางผ่านของปัสสาวะและน้ำกาม ประกอบไปด้วยกล้ามเนื้อฟองน้ำ (corpus cavernosum) 1 คู่ และท่อปัสสาวะบางส่วน กล้ามเนื้อลักษณะฟองน้ำ ทำหน้าที่ในการกักเก็บเลือด เมื่อมีอารมณ์ทางเพศทำให้เกิดการแข็งตัวขององคชาต เพื่อให้สามารถสอดใส่องคชาตเข้าไปภายในช่องคลอดของเพศหญิง ที่ปลายองคชาตเป็นจุดรวมของเส้นประสาท ซึ่งไวต่อการกระตุ้นความรู้สึกทางเพศ ซึ่งส่วนนี้เปรียบเทียบได้กับคลิตอริสของเพศหญิง

**การแข็งตัวขององคชาต**
การที่อวัยวะเพศจะแข็งตัว สมองจะต้องส่งสัญญาณที่จะควบคุมระดับฮอร์โมนของเพศชาย เพื่อให้การไหลเวียนของเลือดไปสู่อวัยวะเพศ รวมทั้งกล้ามเนื้อภายในอวัยวะเพศ แกนอวัยวะเพศชายซึ่งมี 2 แกน ลักษณะคล้ายฟองน้ำ เมื่อมีเลือดแดงวิ่งเข้าไปเต็มที่ เลือดดำถูกปิดกั้นอยู่ระยะหนึ่ง จึงทำให้อวัยวะเพศแข็งตึงขึ้น
การแข็งตัวขององคชาตตามลำดับ 1,2,3,4,5

**อ้างอิง**

**แหล่งข้อมูลอื่น**
  The Icelandic Phallological Museum - Contains photos of penises of almost all mammals in Iceland-  Summary Penis Size data date=2005-09-26 -  Kinsey Institute on the penis date=2008-10-14 -  Intersex Society of North America
หมวดหมู่:อวัยวะ
หมวดหมู่:กายวิภาคศาสตร์ของมนุษย์
หมวดหมู่:อวัยวะเพศ
หมวดหมู่:บุรุษเวชศาสตร์
หมวดหมู่:องคชาต
เทอร์มินัส

เทอร์มินัส (Terminus) เป็นดาวเคราะห์ในจินตนาการ ปรากฏในนิยายวิทยาศาสตร์ชุดสถาบันสถาปนาของไอแซค อสิมอฟ
เทอร์มินัสเป็นดวงดาวที่อยู่บริเวณขอบกาแลกซี่ ไกลที่สุดนับจากศูนย์กลางของกาแลกซี่ เทอร์มินัสเป็นดาวเคราะห์เพียงดวงเดียวในระบบดาวฤกษ์ที่มันโคจรอยู่ บริเวณพื้นผิวดาวแทบไม่มีธาตุโลหะอยู่เลย แต่ยังเป็นดาวที่มนุษย์อาศัยอยู่ได้ ดาวเคราะห์ที่ใกล้เคียงที่สุดคือ อนาครีออน ซึ่งอยู่ห่างออกไป 8 พาร์เซค (26 ปีแสง)
ประวัติของเทอร์มินัสเริ่มขึ้นในช่วงใกล้ล่มสลายของจักรวรรดิสากลจักรวาล โดยฮาริ เซลดอน ผู้คิดอนาคตประวัติศาสตร์ได้ทำนายว่าจักรวรรดิใหม่จะเกิดขึ้นมาหลังช่วงล่มสลายของจักรวรรดิเก่าเป็นเวลา 30,000 ปี แต่สามารถย่นระยะเวลานั้นลงเหลือ 1,000 ปีได้ เซลดอนจึงส่งนักอนาคตประวัติศาสตร์จำนวนหนึ่งมาเตรียมความพร้อมในการก่อตั้งจักรวรรดิใหม่ที่เทอร์มินัส โดยมีฉากบังหน้าเป็นคณะผู้จัดทำสารานุกรม Encyclopedia Galactica

**ดูเพิ่ม**
 บรรณพิภพในจักรวาลของอสิมอฟ
หมวดหมู่:พิภพในสถาบันสถาปนา
หมวดหมู่:บันเทิงคดีแนววิทยาศาสตร์
ทรานทอร์

ทรานทอร์ (Trantor) เป็นชื่อดาวเคราะห์และเขตการปกครองในจินตนาการ ปรากฏในนิยายวิทยาศาสตร์ชุดสถาบันสถาปนาของไอแซค อสิมอฟ
ทรานทอร์เป็นดาวเคราะห์หลวงของจักรวรรดิสากลจักรวาล มีเนื้อที่ทั้งหมด 194,000,000 ตร.กม. โดยพื้นที่ทุกส่วนยกเว้นเขตพระราชวังจักรพรรดิถูกปกคลุมโดยโดมโลหะ มีประชากรอาศัยทั้งหมดประมาณ 45 พันล้านคน

**ประวัติศาสตร์**
ในนิยายเรื่องลาแล้วโลก ได้บรรยายประวัติศาสตร์ช่วงแรกของทรานทอร์ไว้ว่า ดาวเคราะห์ 5 ดวงของสาธารณรัฐทรานทอร์ได้ขยายตัวเป็นสหพันธรัฐทรานทอร์ ก่อนจะเป็นจักรวรรดิทรานทอร์ และครอบครองพื้นที่ทั้งหมดของจักรวาลจนกลายเป็นจักรวรรดิสากลจักรวาลในที่สุด
ในช่วงปลายของทรานทอร์ สถาปนศักราชที่ 260 ผู้นำฝ่ายกบฏชื่อกิลมอร์ (Gilmore) ได้เข้ายึดทรานทอร์ ทำให้จักรพรรดิต้องหนีไปอยู่ดาวเคราะห์ Delicass หลังการล่มสลายของทรานทอร์ โดมโลหะบางส่วนได้ถูกรื้อถอนออก และกลายเป็นพิภพสำหรับเกษตรกรรม ประชากรลดลงอย่างรวดเร็วจาก 45 พันล้านคนเหลือประมาณ 1 ร้อยล้านคนเท่านั้น
ไอแซค อสิมอฟได้ใช้จักรวรรดิโรมันเป็นแบบอย่างในการสร้างจักรวรรดิสากลจักรวาล และทรานทอร์ได้อิทธิพลมาจากโรม ทรานทอร์ยังเป็นแบบอย่างของดาวคอรัสซานท์ในภาพยนตร์ชุดสตาร์ วอร์ส
หมวดหมู่:พิภพในสถาบันสถาปนา
สถาบันสถาปนา (หนังสือ)

สถาบันสถาปนา เป็นนิยายวิทยาศาสตร์แต่งโดยไอแซค อสิมอฟ โดยเป็นหนังสือเล่มแรกในนิยายชุดสถาบันสถาปนา สถาบันสถาปนาเป็นการตีพิมพ์เรื่องสั้นที่มีเนื้อหาต่อเนื่องกันจำนวน 5 เรื่อง พิมพ์ครั้งแรกเมื่อ ค.ศ. 1951

**เรื่องสั้นในเล่ม**
รายชื่อเรื่องสั้นทั้ง 5 เรื่อง- The Psychohistorians- The Encyclopedists- The Mayors- The Traders- The Merchant Princes

**การตีพิมพ์ในไทย**
สถาบันสถาปนาฉบับภาษาไทยแปลโดยบรรยงก์ ได้รับการตีพิมพ์ 5 ครั้งจากสำนักพิมพ์ต่างๆ- สำนักพิมพ์คอลเลจบุ๊ค (พ.ศ. 2518) ในชื่อ "Spectrum 4:สถาบันสถาปนา"- สำนักพิมพ์ออบิท (พ.ศ. 2525) ในชื่อ "โลกอนาคต:สถาบันสถาปนา"- สำนักพิมพ์ไต้ฝุ่น (พ.ศ. 2532) ในชื่อ "โลกอนาคต:สถาบันสถาปนา"- สำนักพิมพ์สร้างสรรค์-วิชาการ (พ.ศ. 2539) ในชื่อ "โลกอนาคต:สถาบันสถาปนา"- สำนักพิมพ์โปรวิชั่น (พ.ศ. 2545) ในชื่อ "โลกอนาคต:สถาบันสถาปนา"

**ดูเพิ่ม**
  นิยายออนไลน์ฉบับเต็ม แปลโดย บรรยงก์ date=2015-03-22 
หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
หมวดหมู่:ตัวละครที่ฆ่าตัวตาย
สถาบันสถาปนาและจักรวรรดิ

สถาบันสถาปนาและจักรวรรดิ (Foundation and Empire) เป็นนิยายวิทยาศาสตร์แต่งโดยไอแซค อสิมอฟ พิมพ์ครั้งแรกเมื่อ ค.ศ. 1952 โดยเป็นหนังสือเล่มที่สองในนิยายชุดสถาบันสถาปนา ต่อจากสถาบันสถาปนา และตามด้วยสถาบันสถาปนาแห่งที่สอง
เนื้อหาในเรื่องแบ่งเป็นสองส่วน คือ The General (ท่านนายพล) จับความเกี่ยวกับขุนศึกเบล ริโอเซ่ ของจักรวรรดิสากลจักรวาลเก่าที่เข้ามาคุกคามสถาบันสถาปนา ส่วนครึ่งหลังคือเรื่อง The Mule (มโนมัย) เกิดขึ้นหลังครึ่งแรกประมาณหนึ่งร้อยปี โดยสถาบันสถาปนาถูกคุกคามอีกครั้งจากมโนมัย บุคคลลึกลับที่มีพลังจิต

**ดูเพิ่ม**
นิยายออนไลน์ฉบับเต็ม แปลโดย บรรยงก์ date=2015-05-29 
หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
หมวดหมู่:ไอแซค อสิมอฟ
ซอ

ซอ เป็นเครื่องดนตรีไทยชนิดหนึ่งจำพวกเครื่องสาย ทำให้เกิดเสียงโดยการใช้คันชักสีเข้ากับสายที่ขึงเอาไว้

**ส่วนประกอบ**
 คันทวน- ลูกบิด- กะโหลก- หน้าซอ- สาย- รัดอก

**ประเภท**
 ซอด้วง ซอสองสาย มีเสียงแหลม ก้องกังวาน คันทวนยาวประมาณ 72 ซม - ซออู้ ซอสองสาย ตัวกะโหลกทำด้วยกะลามะพร้าว โดยตัดปาดกะลาออกเสียด้านหนึ่ง และใช้หนังลูกวัวขึงขึ้นหน้าซอ กว้างประมาณ 13 – 14 ซม- ซอสามสาย มีขนาดใหญ่กว่าซอด้วงหรือซออู้ และมีลักษณะพิเศษ คือมีสามสาย มีคันชักอิสระ กะโหลกซอมีขนาดใหญ่ นับเป็นเครื่องดนตรีที่มีความสง่างามชิ้นหนึ่งในวงเครื่องสาย ผู้เล่นจะอยู่ในตำแหน่งด้านหน้าของวง

**อ้างอิง**
  แนะนำเครื่องดนตรีไทย date=2008-03-07 
หมวดหมู่:เครื่องดนตรีไทย
หมวดหมู่:เครื่องสาย
กถาสริตสาคร

กถาสริตสาคร เป็นหนังสือรวบรวมนิทาน ตำนานต่างๆ ของอินเดีย แต่งโดยนักปราชญ์ชาวกัศมีร์ชื่อ โสมเทวะ เมื่อราวคริสต์ศตวรรษที่ 11 นับเป็นหนังสือที่มีชื่อเสียงมากที่สุดเล่มหนึ่งของอินเดีย คำว่า "กถาสริตสาคร" เป็นภาษาสันสกฤต หมายถึง "มหาสมุทรแห่งสายน้ำของเรื่องเล่าต่างๆ"
กถาสริตสาคร มีเนื้อหา 18 เล่ม 124 บท มีบทร้อยกรองมากกว่า 21,000 บท ที่แต่งเสริมเนื้อหาในส่วนร้อยแก้ว นิทานเรื่องหลักนั้นเป็นการเล่าเรื่องผจญภัยของเจ้าชายนรวหนทัตตะ โอรสของพระเจ้าอุทยนะในตำนาน มีการแต่งนิทานจำนวนมากประกอบกับเนื้อเรื่องหลัก ทำให้กลายเป็นแหล่งรวมนิทานอินเดียที่ยาวที่สุด
ตำนานกล่าวว่า กถาสริตสาครนั้น ส่วนใหญ่อิงจากงานเขียนเรื่อง พฤหัตกถา ของคุณาฒยะ ในภาษาไปศาจี จากตอนใต้ของอินเดีย แต่พฤหัตกถาฉบับกัศมีร์ที่โสมเทวะใช้เป็นแหล่งเนื้อหานั้น อาจแตกต่างไปจากฉบับของไปศาจี เพราะมีพฤหัตกถาหลงเหลืออยู่สองฉบับ ในกัศมีร์ (นอกเหนือจากพฤหัตกถาโศลกสังเคราะห์ ของพุทธสวามิน จากเนปาล)
ลักษณะการเล่านิทานในกถาสริตสาครนั้น (หรือในเนื้อหาหลักของพฤหัตกถา) คล้ายกับการเล่าเรื่องปัญจตันตระ นั่นคือ เป็นเรื่องที่ผูกโยงมาจากท้องถิ่นต่างๆ มากมายในโลกนี้
ประวัติการแปลในภาษาไทย เสฐียรโกเศศ และ นาคะประทีป เคยร่วมกันแปลถ่ายทอดนิทานชุดนี้ออกเป็นภาษาไทย เมื่อ พ.ศ. 2499

**อ้างอิง**
 The Katha Sarit Sagara, or Ocean of the Streams of Story, Translated by C.H.Tawney, 1880
หมวดหมู่:นิทาน
หมวดหมู่:วรรณกรรมภาษาสันสกฤต
คันตาตา

คันตาต้า (Cantata) ในภาษาอิตาเลียน แปลว่า "เพลงร้อง" ในสมัยของบาคได้มีการแต่งเพลงประเภทนี้ขึ้นเพื่อสองจุดประสงค์ คือ หนึ่งใช้ในประกอบกิจกรรมทางศาสนา สองใช้ในกิจกรรมนอกศาสนา บาคได้เรียบเรียงบทเพลงเป็นเรื่องราวที่เกี่ยวข้องกับกิจกรรมดังกล่าว โดยประกอบไปด้วยส่วนที่บรรเลงและส่วนการขับร้อง ซึ่งจะใช้ทั้งเครื่องดนตรีประเภทเดี่ยวและวงดุริยางค์ นักร้องเดี่ยวและวงประสานเสียง ผสมกับอย่างมีชีวิตชีวาคล้ายคลึงกับบทเพลงประเภท ออราทอริโอ (Oratorio) หรือ อุปรากร (Opera) แต่จะไม่มีการสร้างฉากประกอบการแสดง
การเรียกชื่อคันตาต้าแต่ละบทนั้น จะนิยมใช้เนื้อร้องตอนแรกมาตั้งเป็นชื่อของบทเพลง
หมวดหมู่:คำศัพท์ดนตรี
หมวดหมู่:คันตาตา
ออร์แกน

ออร์แกน (organ, กรีก: ὄργανον ออร์กานอน)  เป็นเครื่องดนตรีสากล ออร์แกนมีประวัติในการประดิษฐ์ที่ยาวนานมาตั้งแต่สมัยโรมัน และมีความสำคัญควบคู่มากับศาสนาคริสต์เลยทีเดียว คำว่า organ นั้น ก็มาจากภาษาละติน organum ซึ่งเป็นชื่อที่ใช้เรียกเครื่องดนตรีชนิดหนึ่ง ที่มีชื่อว่า hydraulis  
ต้นกำเนิดเสียงของออร์แกนมาจากลม ซึ่งมีแหล่งกำเนิดหลายวิธีซึ่งในสมัยโบราณก็ต้องใช้แรงคนในการผลิตลม เมื่อลมถูกบังคับให้ไหลผ่านท่อที่มีขนาดต่างๆกันก็จะเกิดเสียงที่มีความถี่แตกต่างกัน ท่อที่ใช้ในการสร้างออร์แกนนั้น อาจจะเป็นไม้ หรือโลหะ ก็ได้ ซึ่งจะส่งผลให้มีเสียงที่แตกต่างกัน และออร์แกนหนึ่งเครื่อง สามารถทำเสียงต่าง ๆ ได้เท่า ๆ กับเครื่องดนตรีหลายชิ้นมารวมกัน ดังนั้น ออร์แกนจึงสามารถเล่นได้ทั้งแนวทำนอง และแนวเดินเบส โดยไม่ต้องพึ่งพาเครื่องดนตรีอื่นใด ดังนั้น ในสมัยก่อนนั้น ออร์แกนจึงถือเป็นเครื่องดนตรีที่มีประสิทธิภาพสูงที่สุดในบรรดาเครื่องดนตรีทั้งปวง 
ออร์แกนได้รับฉายาว่าเป็นราชาแห่งเครื่องดนตรีตะวันตก เนื่องจากมีความซับซ้อนในการประดิษฐ์ และขนาดที่ใหญ่ ออร์แกนที่ใหญ่ที่สุดในโลกอยู่ที่ แอตแลนติกซิตีคอนเวนชันฮอล ที่เมืองแอตแลนติกซิตี รัฐนิวเจอร์ซีย์ สหรัฐอเมริกา ซี่งมีจำนวนไปป์ถึง 33,000 ไปป์
หมวดหมู่:เครื่องลิ่มนิ้ว
หมวดหมู่:เครื่องลม
หมวดหมู่:ออร์แกน
เรควีเอ็ม

เรควีเอ็ม (requiem) เป็นบทเพลงศาสนาคริสต์ที่ใช้ในพิธีศพ แต่ส่วนใหญ่ปัจจุบันจะใช้แสดงเพื่อการฟังในคอนเสิร์ตมากกว่าพิธีศพจริง ๆ ซึ่งจะประพันธ์โดยให้วงดุริยางค์ กับนักร้องเดี่ยว และวงขับร้องประสานเสียง เนื้อร้องที่ใช้นำมาจากพระคัมภีร์ บทที่มีความสำคัญ ได้แก่ เรควีเอ็มของโมซาร์ท, บราห์มส์, ฟอเร, แวร์ดี และแบร์ลิออส โมซาร์ทได้แต่งบทเพลงนี้เป็นบทสุดท้ายในชีวิตของเขา ว่ากันว่ามีชายลึกลับคนหนึ่งจ้างให้แต่งขึ้นแต่มารู้ภายหลังอีกทีคือ เคานต์วัลเซกก์ ซึ่งเป็นขุนนางในสำนักพระราชวัง แต่ก็นับเป็นผลงานที่มีความโดดเด่นชิ้นหนึ่ง ส่วนบราห์มส์แต่งเพลงนี้เป็นภาษาเยอรมัน

**ตัวอย่างเพลงเรควีเอ็ม**
 Missa Solemnis - เบโธเฟน- Requiem - แวร์ดี- German Requiem - บราห์มส์- Requiem - แบร์ลิออส
หมวดหมู่:ประเพณีเกี่ยวกับความตาย
หมวดหมู่:คำศัพท์ดนตรี
หมวดหมู่:เรควีม
บทเพลงตอนมหาทรมาน

บทเพลงตอนมหาทรมาน (Passion music) เป็นบทเพลงทางศาสนา มีเนื้อหาเกี่ยวกับการพิพากษาและการตรึงไม้กางเขนของพระเยซู ซึ่งมักจะมีการแสดงในช่วงเทศกาลอีสเตอร์ บทเพลงนี้เป็นบทเพลงขนาดใหญ่ และมีการประพันธ์มากันแต่โบราณ เนื้อเพลงที่นำมาเขียนจะนำมาจากพระคัมภีร์ (Gospel) ซึ่งก็มีผู้เขียนหลายคน ได้แก่ ยอร์น มาระโก มัทธิว ผู้ประพันธ์เพลงที่สำคัญ คือ ไฮน์ริช ชึทซ์, โยฮัน เซบัสทีอัน บัค และโยเซ็ฟ ไฮเดิน
หมวดหมู่:คำศัพท์ดนตรี
เพลงชุด

เพลงชุด (suite) คือ บทประพันธ์ที่ประกอบด้วยบทเพลงหลาย ๆ บท นำมาบรรเลงต่อกันเป็นชุด ซึ่งอาจจะเป็นเรื่องราว หรือเป็นลักษณะของการรวมเพลงประเภทใดประเภทหนึ่ง มีการกำหนดลักษณะของการประพันธ์ไว้อย่างแน่นอน โดยแต่ละท่อนมักจะเป็นลักษณะของจังหวะเต้นรำโดยอยู่ในบันไดเสียงเดียวกัน จึงมีอีกชื่อเรียกว่า dance suite บทเพลงประเภทนี้พบได้มากในอุปรากรและบัลเลต์

**ลักษณะ**
ลักษณะของเพลงชุดแบ่งได้ 2 ลักษณะใหญ่ ได้แก่ - บารอกสวีต (Baroque Suite) เป็นเพลงชุดในยุคบารอก โดยเพลงชุดเหล่านี้ประกอบด้วยจังหวะเต้นรำลักษณะต่างๆ แต่ไม่นิยมนำมาเล่นเพื่อเต้นรำจริง เป็นเพลงที่บรรเลงเพื่อการฟังเท่านั้น รูปแบบเพลงชุดในยุคบารอกมักจะเริ่มต้นด้วยบทนำคือ ตอนนำ (prelude) แล้วตามด้วยเพลงจังหวะเต้นรำดังต่อไปนี้  - allemande เพลงเต้นรำของชาวเยอรมัน จังหวะเร็วปานกลาง - courante เพลงเต้นรำของชาวฝรั่งเศส จังหวะเร็ว- sarabande เพลงเต้นรำของชาวสเปน จังหวะช้า- gigue เพลงเต้นรำของชาวไอริช จังหวะเร็ว- เพลงเต้นรำลักษณะใดลักษณะหนึ่ง
: ระหว่าง sarabande และ gigue จะเป็นเพลงเต้นรำตามที่ผู้ประพันธ์เลือกเอง ซึ่งมักจะเป็นเพลงเต้นรำต่อไปนี้ Gavotte, Bourree, Minuet, Polonaise, Passepied หรือ Rigaudon นอกจากนี้บทเพลงชุดบางบท มีการสอดแทรกด้วยท่อนที่แสดงแนวทำนองที่ไพเราะ ไม่เป็นจังหวะเต้นรำ เพื่อเปลี่ยนอารมณ์ผู้ฟังให้แตกต่างไป ท่อนที่เน้นแนวทำนองเช่นนี้ เรียกว่า แอร์ (air)- มอเดิร์นสวีต (modern suite) เป็นบทเพลงที่มีหลายท่อน ประพันธ์ขึ้นสำหรับวงออร์เคสตรา บางครั้งใช้ในความหมายของดนตรีบรรยายเรื่องราวที่มีหลายท่อนจบ เช่น Scheherezade โดยริมสกี-คอร์ซาคอฟ เป็นต้น

**ตัวอย่าง**
 Water Music Suite - Handel- Suite No. 2 in B minor - Bach- Peer Gynt Suite - Grieg- Garmen Suite - Bizet- Nutcraker Suite - Tchaikovsky- The Sleeping Beauty Suite - Tchaikovsky- Swan Lake - Tchaikovsky- Mary Janos Suite - Kodaly
หมวดหมู่:เพลงชุด
หมวดหมู่:คำศัพท์ดนตรี
กองทัพเรือ

กองทัพเรือ หมายถึง กองกำลังทางทหารที่ปฏิบัติการทางน้ำ และมีหน้าที่ป้องกันประเทศทั้งในลำน้ำและในท้องทะเลหลวง กิจการของกองทัพเรือนั้นได้รวมเอาทั้งกิจการนาวิกโยธินซึ่งเป็นทหารเรือฝ่ายบก และกิจการการป้องกันชายฝั่งด้วย ในประเทศที่มีขนาดใหญ่มาก เช่น สหรัฐ จะแยกกิจการเหล่านี้เป็นเหล่าทัพย่อยต่างหากเพื่อให้เกิดความสะดวกในการบริหารจัดการองค์กร

**ดูเพิ่ม**
 รายชื่อกองทัพเรือ- กองทัพเรือไทย- กองทัพเรือ (วันพีซ)- ระฆังเรือ- ทัพเรือ (Naval fleet)

**อ้างอิง**
กองทัพเรือ
รายชื่อบรรณพิภพในจักรวาลของอสิมอฟ

รายชื่อบรรณพิภพในจักรวาลของอสิมอฟ- SP (Space World): พิภพของชาวอวกาศ
หมวดหมู่:พิภพในสถาบันสถาปนา
หมวดหมู่:ไอแซค อสิมอฟ
วัตต์

วัตต์ (watt, สัญลักษณ์ W) เป็นหน่วยเอสไอของกำลัง ตั้งชื่อตามเจมส์ วัตต์ ตัวอย่างพลังงานในหน่วยวัตต์ เช่น หลอดไฟที่ใช้ตามบ้านใช้ 100 วัตต์ ขณะที่เขื่อนฮูเวอร์ผลิตไฟฟ้าได้สองพันล้านวัตต์
1 วัตต์ มีค่าเท่ากับ 1 จูลของพลังงานต่อวินาที
  โวลต์ วัตต์ แอมป์ แตกต่างกันอย่างไร
            โวลต์ (volt หรือ V) คือหน่วยที่ใช้เรียกเพื่อบอกขนาดของแรงดันไฟฟ้าในบ้าน อาทิ 220 V หมายถึง ขนาดของแรงดันไฟฟ้าเท่ากับ 220 โวลต์ (ประเทศไทยก็ใช้ไฟระบบนี้)   
            แอมแปร์ หรือ แอมป์ (ampere หรือ A) คือหน่วยที่ใช้เรียกสำหรับบอกปริมาณของกระแสไฟฟ้าที่ไหลผ่านตัวนำ หรืออุปกรณ์ไฟฟ้านั่นเอง อาทิ 5 A หมายถึง ปริมาณกระแสไฟฟ้าที่ไหลผ่านเท่ากับ 5 แอมแปร์  
            วัตต์ คือหน่วยวัดกำลังไฟฟ้าที่เป็นตัวบอกพลังงานไฟฟ้าของอุปกรณ์หรือเครื่องใช้ไฟฟ้า แต่ละชนิดใช้ในการทำงาน เช่น หลอดไฟ 100 วัตต์ หมายความว่า หลอดไฟกินไฟ 100 จูลต่อวินาที
 1 W = 1 J/s = 1 นิวตัน เมตร ต่อวินาที = 1 kg·m2·s−3

**หน่วยพหุคูณ**
ตารางวัตต์กับเมกะวัตต์
ตารางวัตต์กับแรงม้า
ตารางวัตต์กับกิโลวัตต์
หมวดหมู่:หน่วยวัด
หมวดหมู่:หน่วยอนุพัทธ์เอสไอ
หมวดหมู่:หน่วยกำลัง
รอก

รอก เป็นอุปกรณ์ช่วยอำนวยความสะดวกในการเคลื่อนย้ายสิ่งของ มีลักษณะเป็นล้อ โดยร้อยไว้กับเชือกหรือเคเบิล รอกถูกออกแบบมาเพื่อใช้ในการเคลื่อนย้ายสิ่งของให้สะดวกขึ้น หรือในระบบรอกบางชนิดใช้ในการผ่อนแรง รอกเป็นหนึ่งในเครื่องจักรพื้นฐานหกชนิด (คาน พื้นเอียง ลิ่ม สกรู ล้อและเพลา รอก) รอกเเบ่งเป็น 5 ชนิด รอกเดี่ยวตายตัว รอกเดี่ยวเคลื่อนที่ รอกพวง1 รอกพวง2 รอกพวง3 

**อ้างอิง**

**แหล่งข้อมูลอื่น**
  รายละเอียด ลูกรอก date=2006-07-16  จากเว็บไซต์กาญจนาภิเษก
หมวดหมู่:กลศาสตร์
เครื่องกลอย่างง่าย

เครื่องกลอย่างง่าย หรือเครื่องผ่อนแรง ในทางฟิสิกส์ เป็นอุปกรณ์ที่ใช้แรงเพียงอย่างเดียวในการทำงาน เมื่อแรงหนึ่งมากระทำกับวัตถุทำให้เกิดการเคลื่อนย้ายที่ของวัตถุ โดยแรงที่กระทำผ่านทางระบบจะใช้แรงน้อยกว่าแรงที่กระทำโดยตรง โดยอัตราส่วนระหว่างแรงทั้งสองนี้ถือว่าเป็นข้อได้เปรียบเชิงกล
เครื่องกลอย่างง่ายทั้งหกชนิด โดยมีสัญลักษณ์แสดงถึงรูปร่างของเครื่องกลนั้น ได้แก่- พื้นเอียง (Inclined plane) =N- ล้อและเพลา (Wheel and axle) =O- คาน (Lever) =T- รอก (Pulley) =U- ลิ่ม (Wedge) =V- สกรู (Screw) =Y
หมวดหมู่:เครื่องมือ
หมวดหมู่:วิศวกรรมเครื่องกล
ภาษาโครงข่ายสากล

ภาษาโครงข่ายสากล (Universal Networking Language, UNL) อยู่ในสาขาการแปลด้วยเครื่อง เป็นภาษาประดิษฐ์เพื่อเป็นภาษาแกน (pivot language) ในการแปลกึ่งอัตโนมัติจากภาษาต้นทางซึ่งเป็นภาษาธรรมชาติไปสู่เอกสารที่เขียนด้วยภาษาแกน โดยเอกสารที่เขียนในภาษาแกนนี้จะสามารถแปลไปเป็นภาษาธรรมชาติปลายทางอื่น ๆ ได้
โครงสร้างหลักของเอกสารยูเอ็นแอลคือมโนทัศน์ (concept) และความสัมพันธ์ระหว่างมโนทัศน์ โดยมโนทัศน์ในยูเอ็นแอลไม่ได้ถูกนิยามขึ้นโดยภาษาทางการ (formal language) แต่ใช้คำศัพท์ในภาษาธรรมชาติคือภาษาอังกฤษที่เทียบเท่า ร่วมกับการระบุข้อจำกัดเพื่อแก้ไขความคลุมเครือของศัพท์ในภาษาธรรมชาติ
หมวดหมู่:ภาษาศาสตร์คอมพิวเตอร์
หมวดหมู่:การแปลด้วยเครื่อง
หมวดหมู่:การแปล
คลิปช์

โลโก้คลิปช์
คลิปช์ (Klipsch) เป็นเครื่องเสียงระดับสูงจากสหรัฐอเมริกา บริษัทก่อตั้งในเมืองโฮป รัฐอาร์คันซอ โดย พอล คลิปช์ ในชื่อ คลิปช์แอนด์แอซโซซิเอตส์ (Klipsch and Associates) ในปี พ.ศ. 2489 (ค.ศ. 1946) โดยในปัจจุบันสำนักงานใหญ่ย้ายมาอยู่ที่เมืองอินเดียแนโพลิส ในรัฐอินดีแอนา สินค้าหลักของคลิปช์คือ ลำโพงเครื่องเสียงที่ใช้ตามบ้าน

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:เครื่องเสียง
หมวดหมู่:บริษัทของสหรัฐ
หมวดหมู่:บริษัทที่ก่อตั้งในปี พ.ศ. 2489
หมู่เกาะคุก

หมู่เกาะคุก (Cook Islands; Kūki 'Āirani) เป็นประเทศหมู่เกาะแบบมีสัมพันธ์เสรีกับประเทศนิวซีแลนด์ ตั้งอยู่ในมหาสมุทรแปซิฟิกตอนใต้ ประกอบไปด้วยเกาะน้อยใหญ่จำนวน 15 เกาะ มีพื้นที่ทั้งหมด 0 เขตเศรษฐกิจจำเพาะของหมู่เกาะคุก (EEZ) กินอาณาเขตถึง  abbr= ของมหาสมุทร
นิวซีแลนด์มีบทบาทในการดูแลด้านการป้องกันประเทศและด้านการต่างประเทศ แต่อำนาจเหล่านี้จะต้องได้รับการหารือกับรัฐบาลหมู่เกาะคุกก่อน ในสมัยปัจจุบันนั้น หมู่เกาะคุกได้มีนโยบายการต่างประเทศที่มีความอิสระมากขึ้น ประชาชนชาวหมู่เกาะคุกนั้นถือสัญชาตินิวซีแลนด์ และสัญชาติชาวเกาะคุกด้วย ซึ่งสัญชาตินี้ไม่ได้ให้แก่ชาวนิวซีแลนด์ทุกคน หมู่เกาะคุกเป็นสมาชิกแห่งประชาคมแปซิฟิกตั้งแต่ปี ค.ศ. 1980  
บริเวณที่อยู่อาศัยหลักของหมู่เกาะคุกนั้นตั้งอยู่บนเกาะราโรโตงา (13,007 คน ในการสำรวจสำมะโนประชากรปี ค.ศ. 2016) อันเป็นที่ตั้งของสนามบินนานาชาติราโรโตงา นอกจากนี้ยังมีชาวหมู่เกาะคุกอาศัยอยู่ในประเทศนิวซีแลนด์จำนวนมาก ในการสำรวจเมื่อปี ค.ศ. 2013 มีชาวหมู่เกาะคุกถึง 61,839 คน
รายได้สำคัญของหมู่เกาะคุกมาจากการท่องเที่ยว ซึ่งเป็นอุตสาหกรรมอันดับหนึ่งของประเทศ โดยมีนักท่องเที่ยวกว่า 168,000 คนในปี ค.ศ. 2018  เนื่องด้วยความอุดมสมบูรณ์ของทรัพยากรธรรมชาติ อีกทั้งยังมีการส่งผลไม้ขายออกนอกประเทศอีกด้วย

**อ้างอิง**

** ดูเพิ่ม**
 Gilson, Richard. The Cook Islands 1820–1950. Wellington, New Zealand: Victoria University Press. 1980. 0-7055-0735-1

**แหล่งข้อมูลอื่น**
 หมู่เกาะคุก-  – รัฐบาลหมู่เกาะคุก -  Cook Islands News – ข่าวและหนังสือพิมพ์-  Chief of State and Cabinet Members. CIA.-  Cook Islands. The World Factbook. Central Intelligence Agency.-  Cook Islands. จาก UCB Libraries GovPubs.- Regional/Oceania/Cook_Islands
หมวดหมู่:ประเทศนิวซีแลนด์
หมวดหมู่:ประเทศในเขตโอเชียเนีย
หมวดหมู่:ประเทศที่เป็นเกาะ

หมวดหมู่:ประเทศที่ใช้ภาษาอังกฤษเป็นภาษาทางการ
หมวดหมู่:อดีตอาณานิคมของอังกฤษ
หมวดหมู่:รัฐและดินแดนที่ก่อตั้งในปี พ.ศ. 2508
หมวดหมู่:พอลินีเชีย